دریائے شیوک

دریائے شیوک (انگریزی: Shyok River)، دریائے انڈس دا اک معاون دریا اے جو شمالی لداخ توں بلتستان وچ داخل ہُندا اے، تقریبن 550 کلومیٹر (340 میل) اُتے پھیلیا ہویا اے۔

دریائے شیوک، ریمو گلیشیئر توں نِکݪدا اے۔ ایہدی سیدھ بہت ای غیر معمولی اے۔ ایہ جنوب مشرقی سمت وچ وَگدا اے تے پینگونگ رینج وچ شامل ہُندے ہوئے ایہ شمال مغربی موڑ لیندا اے، اپݨے پِچھلے رستے دے متوازی وگدا اے۔ وادی شیوک، دریائے نبرا دے سنگم اُتے چوڑی ہُندی اے لیکن بلتستان وچ داخل ہوݨ توں پہلاں بوگڈانگ، ترتوک تے تیاکشی توں ہُندی ہوئی یاگلونگ (34.77°N 77.14°E) دے قریب اچانک اک تنگ گھاٹی وچ بدل جاندی اے۔ گھرسے دے مقام اُتے دریائے سالتورو دے سنگم کوݪ وادی فیر توں چوڑی ہو جاندی اے۔ دریا سکردو دے مشرق وچ کیریس دے مقام اُتے دریائے انڈس وچ جا مِݪدا اے۔

سیاچن گلیشیئر توں نکݪن واݪے دریائے نبرا وی شیوک دی طرحاں برتاؤ کردا اے۔ ڈسکیٹ توں پہلاں، جنوب مشرق دی طرف وَگدا ہویا دریائے نُبرا، دریائے شیوک ناݪ مِݪݨ لئی شمال مغربی موڑ لیندا اے۔ ایہناں اہم دریاواں دے رستےآں وچ مماثلت شاید دریاواں دے بالائی رستےآں نوں محدود کرن وچ شمال مغرب، جنوب مشرق دی طرف رجحان کرن واݪیاں پیلیولتھک فالٹ لائناں دی اک سیریز دی نشاندہی کردی اے۔

 حوالے 

گٹھ:گلگت بلتستان دے دریا
گٹھ:بلتستان
گٹھ:پاکستان دے دریا